31/12/2021 | Administración LocalMunicipal
A Coruña
Persoal
Anuncio de bases específicas para a cobertura dunha praza de Técnico/a Superior de Mobilidade, C. E. 21/18

ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 28 de decembro de 2021, resolveuse autorizar a convocatoria e á aprobación das seguintes bases específicas: BASES ESPECÍFICAS QUE REXERÁN O PROCESO SELECTIVO PARA A COBERTURA, POLA QUENDA LIBRE, DUNHA PRAZA DE TÉCNICO/A SUPERIOR DE MOBILIDADE (SUBGRUPO A1) DA ESCALA DE ADMINISTRACIÓN ESPECIAL (C. E. 21/18) 1. OBXECTO O obxecto destas bases específicas é ordenar o proceso selectivo para a cobertura dunha praza de técnico/a superior de mobilidade (subgrupo A1) da escala de Administración Especial, subescala técnica, clase técnicos superiores, incluída na OEP do ano 2018 (BOP núm.139 do 23/07/2018, modificada no BOP núm.232 do 05/12/2018 e posteriormente no BOP núm.247 do 28/12/2018), C. E. (21/18) Estas bases son complementarias ao procedemento xeral de selección establecido nas bases xerais para o acceso a prazas de persoal funcionario do Concello da Coruña aprobadas por Resolución do Concelleiro delegado de Economía, Facenda e Réxime Interior do 15/06/2021 (BOP núm.115 do 21/06/2021, corrección de erros BOP núm.128 do 09/07/2021). 2. SISTEMA DE SELECCIÓN O sistema de selección será o de oposición.3. REQUISITOS Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: 1. Posuír ou estar en condicións de obter a titulación universitaria de grao, licenciatura ou enxeñería na rama das enxeñerías e arquitecturas ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario.4. SOLICITUDES As solicitudes presentaranse preferentemente por vía electrónica a través da sede electrónica do Concello da Coruña (https://sede.coruna. gal/sede/es/tramites-y-servicios-electronicos/guia-de-procedimientos-y-servicios/detalle-de-procedimientos/participacion-en-pruebas-selectivas/contenido/1453753399919? argIdioma=es) mediante o procedemento específico “Participación en probas selectivas”. Poderán tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das Administracións Públicas. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo de presentación de solicitudes será de 20 días naturais, contados a partir do seguinte ao da publicación do anuncio do extracto da convocatoria no BOE.4.1 Modelo solicitude As persoas aspirantes deberán cubrir con exactitude o modelo específico de solicitude de admisión a probas selectivas dispoñible no seguinte enlace https://sede.coruna. gal/descarga/1453753402297/mod095_Solicitud_pruebas_selectivas. pdf, na páxina web www.coruna. gal ou nas oficinas de asistencia en materia de rexistro do Concello da Coruña. En aplicación do artigo 28 da LPAC os datos incluídos nas solicitudes serán consultados polo Concello da Coruña. Excepcionalmente, se algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia da seguinte documentación: − DNI/NIE − Titulación académica ou profesional esixida na base 3 − Acreditación do pago da taxa que corresponda por dereitos de exame, só no caso de non acreditar estar nalgúns dos supostos de exención de pago de conformidade co establecido no punto 4.2. − Persoas con discapacidade: certificado de discapacidade No caso de solicitar a exención da realización da proba de coñecemento do idioma galego. as persoas interesadas deberán achegar coa solicitude: − Celga 4 ou título equivalente debidamente homologado de acordo coa normativa de aplicación. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción.3.2 Pago de dereitos de exame As persoas aspirantes deberán aboar unha taxa de 24,16 € por dereitos de exame de acordo coa Ordenanza fiscal núm.1 reguladora da taxa por tramitación ou expedición de documentos administrativos. O ingreso do importe da taxa poderá realizarase mediante autoliquidación da taxa na Oficina Virtual do Contribuyente (OVC) e posterior pago da autoliquidación en Autoliquidacións (coruna. gal), en calquera banco, caixa de aforros ou cooperativa de crédito das que actúan como entidades colaboradoras na recadación tributaria, así como na oficina de recadación municipal situada na Rúa Franja, 20-22. Estarán exentas do pago desta taxa: a) As persoas cun grao de discapacidade igual ou superior ao 33%. b) As persoas que figuren como demandantes de emprego durante, polo menos, 6 meses antes da data da publicación da convocatoria das probas selectivas nas que solicite a participación no BOP. En aplicación do artigo 28 da LPAC os documentos que se relacionan de seguido, que xustifican a exención no pago da taxa de dereitos de exame, serán obxecto de consulta nas bases de datos deste concello e doutras administracións públicas segundo proceda: − Certificación de discapacidade da persoa solicitante − Certificación expedida polo servicio público de emprego no que conste que a persoa aspirante figura inscrita como demandante de emprego polo menos desde os 6 meses anteriores á data de publicación da convocatoria das probas selectivas nas que solicita a participación No caso de que as persoas interesadas se opoñan á devandita consulta en virtude do disposto no artigo 28.2 da LPAC, deberán indicalo na casilla correspondente da solicitude e achegar unha copia destes certificados.5. PROCEDEMENTO SELECTIVO O proceso selectivo constará dunha fase de oposición. Calquera referencia normativa do temario entenderase referida ás disposicións legais vixentes na data de publicación destas bases no Boletín oficial da provincia. As persoas aspirantes deberán acudir a todas as probas provistos do DNI ou documento equivalente que acredite a súa identidade. Os aparellos electrónicos (teléfonos móbiles, axendas, auriculares, etc) están prohibidos dentro da sala onde teñan lugar as probas. O son dun aparello electrónico permitirá ao tribunal solicitar o baleirado de bolsas, mochilas e pezas de roupa para a súa localización. A negativa á petición do tribunal ou á localización do aparello provocarán a expulsión do/a opositor/a da proba e non se procederá á corrección do seu exercicio.5.1 FASE DE OPOSICIÓN A fase de oposición constará de catro exercicios de carácter obrigatorio e eliminatorio. Primeiro exercicio: Consistirá na resolución por escrito dun cuestionario tipo test, nun tempo máximo de 100 minutos, de 100 preguntas, máis 10 preguntas de reserva, con catro alternativas de resposta, sendo só unha delas correcta, en relación ao contido total do temario anexo a esta convocatoria. Este cuestionario será elaborado polo tribunal inmediatamente antes do comezo da proba. A data de realización deste exercicio non terá lugar antes dos 4 meses posteriores á data de publicación desta convocatoria no BOP. O exercicio será cualificado de 0 a 30 puntos, sendo necesario alcanzar un mínimo de 19,5 puntos para superalo. As persoas aspirantes que non acaden esta puntuación mínima serán eliminados. As respostas correctas puntuarán 0,3 puntos, as incorrectas descontarán 0,1 puntos e as preguntas deixadas en branco non descontarán puntuación. Ao finalizar o exercicio as persoas aspirantes poderán levar unha copia da súa folla de respostas. No prazo de 2 días hábiles desde a finalización da proba, o órgano de selección publicará na páxina web e no taboleiro de edictos e anuncios do Concello da Coruña a relación de respostas correctas ás preguntas formuladas. As persoas interesadas poderán presentar as reclamacións que consideren oportunas referidas ás preguntas e ao seu contido no prazo de 5 días hábiles contados desde o día seguinte a súa publicación. Segundo exercicio: Consistirá en resolver, nun tempo máximo de 150 minutos, un suposto práctico, a elixir entre dous propostos polo tribunal, relativo aos contidos das materias comprendidas na parte específica do temario anexo. O enunciado dos supostos será elaborado polo tribunal inmediatamente antes do comezo do exercicio. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos obxecto do suposto. Estimarase especialmente a sistemática na proposta realizada polos aspirantes, a formulación de conclusións, coñecemento e axeitada aplicación da normativa vixente e pragmatismo na resolución dos supostos. A ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo tribunal con distinta puntuación cada un deles, deberá indicarse no exercicio entregado a/o opositor/a, a puntuación de cada un deles e o desenvolvemento dos criterios de cualificación xerais determinados, de selo caso. O tribunal establecerá e informará as persoas aspirantes, con anterioridade á realización deste exercicio, dos criterios de corrección, valoración e superación que non estean expresamente establecidos nestas bases. Este exercicio será cualificado cun máximo de 30 puntos, sendo necesario para superalo obter un mínimo de 19,5 puntos. As persoas aspirantes que non acaden esta puntuación mínima serán eliminados. As persoas aspirantes poderán levar unha copia da súa resolución do exercicio. Terceiro exercicio: Consistirá en desenvolver por escrito, durante un tempo máximo de 120 minutos, dous temas, a elixir entre catro, da parte específica do temario anexo a esta convocatoria. Os dous temas serán obtidos mediante sorteo público realizado polo tribunal inmediatamente antes do comezo do exercicio. O tribunal valorará que as respostas se axusten aos contidos dos epígrafes dos temas elixidos, a estrutura da exposición, a claridade e orde das ideas, a precisión da linguaxe utilizada e a capacidade de síntese. O exercicio será cualificado cun máximo de 30 puntos. Cada tema cualificarase cun máximo de 15 puntos, sendo necesario acadar unha puntuación mínima de 7,5 puntos en cada un deles para superalo. As persoas aspirantes que non acaden esta puntuación mínima serán eliminados. O tribunal determinará o nivel de coñecementos esixidos para acadar a devandita puntuación mínima de conformidade cos criterios anteriormente descritos. Ao remate do exercicio as persoas aspirantes poderán levar unha copia da súa resposta. Cuarto exercicio: proba de coñecemento da lingua galega. Estarán exentas de realizar este exercicio as persoas aspirantes que acrediten dentro do prazo de presentación de solicitudes estar en posesión do Celga 4 ou título equivalente debidamente homologado de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo), modificada pola Orde do 10 de febreiro de 2014 (DOG núm.34, do 19 de febreiro). O exercicio consistirá na tradución directa ou inversa dun ou varios textos, en castelán ou galego, nun tempo máximo de 60 minutos. Os textos serán elixidos polo Tribunal inmediatamente antes da realización da proba. Este exercicio será cualificado como apto ou non apto, correspóndelle ao Tribunal a fixación do nivel de coñecemento esixido para superar esta proba.6. CUALIFICACIÓN FINAL A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nos exercicios da oposición, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o Tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame dedúzase que carecen dos requisitos indicados na base 3 desta convocatoria. O tribunal poderá declarar desertas aquelas prazas que non resulten cubertas á finalización do proceso selectivo por non ser superado polo número suficiente de persoas aspirantes.7. ACREDITACIÓN DOS REQUISITOS Finalizado o proceso selectivo as persoas aspirantes propostas polo Tribunal deberán presentar no prazo de 20 días naturais, desde o día seguinte ao da publicación da proposta, a documentación acreditativa do cumprimento dos requisitos esixidos nesta convocatoria. Esta documentación presentaranse preferentemente por vía electrónica a través de rexistro electrónico dirixida ao Servizo de Recursos Humanos do Concello da Coruña. Poderá tamén presentarse en calquera das formas que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Quen dentro do prazo indicado, e salvo casos de forza maior, non acredite os requisitos esixidos nesta convocatoria non poderá ser nomeado e anularanse todas as actuacións, sen prexuízo da responsabilidade en que puidese incorrer por falsidade.8. ELABORACIÓN DE LISTAXES DE PERSOAL FUNCIONARIO INTERINO Elaborarase unha listaxe de agarda coas persoas aspirantes que superando algún dos exercicios da fase de oposición non obtivesen praza, para a cobertura temporal de prazas por persoal funcionario interino nas circunstancias reguladas no artigo 10.1 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. TEMARIO PARTE COMÚN: TEMA 1.- A Constitución Española. Estrutura. Os principios constitucionais: o estado social e democrático de Dereito. Os valores superiores na Constitución española. Título preliminar. Os dereitos e deberes fundamentais, as súas garantías e suspensión. As Cortes Xerais. A reforma constitucional. TEMA 2.- O Goberno: Composición e funcións. Relacións entre o Goberno e as Cortes Xerais. A organización territorial do Estado. Réxime de competencias: sistema de distribución de competencias entre o Estado e as Comunidades Autónomas: competencias exclusivas, compartidas, concorrentes, de desenvolvemento e de execución. O Estado das Autonomías. Relación entre o Estado e as Comunidades Autónomas. TEMA 3.- O Estatuto de autonomía de Galicia. Título preliminar. O poder galego: o Parlamento. A Xunta e o seu presidente. A Administración de Xustiza en Galicia. As competencias de Galicia. TEMA 4.- Lei 39/2015, de 1 de outubro, do procedemento administrativo común das Administracións Públicas. Disposicións xerais. Dos interesados no procedemento. Da actividade das Administracións Públicas: normas xerais de actuación. Termos e prazos. Dos actos administrativos. A revisión de actos en vía administrativa: revisión de oficio. Recursos administrativos. TEMA 5.- Lei 39/2015, de 1 do outubro, do procedemento administrativo común das Administracións Públicas. Das disposicións sobre o procedemento administrativo común: Garantías do procedemento. Iniciación do procedemento. Ordenación do procedemento. Instrución do procedemento. TEMA 6.- Lei 39/2015, do 1 de outubro, do procedemento administrativo común das Administracións Públicas. Das disposicións sobre o procedemento administrativo común: Finalización do procedemento. Tramitación simplificada do procedemento administrativo común. Execución. TEMA 7.- Lei 40/2015, do 1 de outubro, do Réxime xurídico do sector público. Disposicións xerais. Dos órganos das Administracións Públicas. Os convenios. Principios da potestade sancionadora. Da responsabilidade patrimonial das Administracións Públicas. O funcionamento electrónico do sector público. TEMA 8.- O réxime local. Regulación xurídica. O municipio: concepto e elementos: Territorio e poboación. Organización. Competencias. Réxime de organización dos municipios de gran poboación. TEMA 9.- O persoal ao servizo das Administracións Públicas: Clases de persoal. Adquisición e perda da relación de servizo. Dereitos individuais. Deberes e código de conducta. Xornada de traballo permisos, licenzas e vacacións. Dereitos retributivos. TEMA 10.- O persoal ao servizo das Administracións Públicas: Réxime disciplinario. Situacións administrativas. Incompatibilidades. TEMA 11.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais. Recursos das facendas locais. Recursos dos municipios: Tributos propios: enumeración, natureza e feito impoñible, cesión e recadación de impostos do Estado, participación dos municipios nos tributos do Estado, prezos públicos, prestación persoal e de transporte. TEMA 12.- Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das Facendas locais e RD 500/1990, do 20 de abril. Os orzamentos: Contido e aprobación, modificacións, execución e liquidación. TEMA 1.- Contratos do sector público. Obxecto e ámbito de aplicación da Lei de Contratos do Sector Público. Delimitación dos tipos contractuais. Contratos suxeitos a regulación harmonizada. Contratos administrativos e contratos privados. Os contratos menores. TEMA 2.- Contratos do sector público. Efectos dos contratos. Prerrogativas da Administración Pública nos contratos administrativos. Execución dos contratos. Modificación dos contratos. Suspensión e extinción dos contratos. Cesión dos contratos e subcontratación. TEMA 3.- Lei 19/2013, de 9 de decembro, de transparencia, acceso á información pública e bo goberno. Transparencia da actividade pública. TEMA 4.- Lei orgánica 3/2018, do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento de datos. Réxime sancionador. TEMA 5.- Lei Orgánica 3/2007, do 22 de marzo, para a igualdade efectiva de mulleres e homes: Obxecto e ámbito da lei. O principio de igualdade e a tutela contra a discriminación. Políticas públicas para a igualdade. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade autónoma de Galicia en materia de igualdade: As condicións de emprego en igualdade na Administración pública galega. TEMA 6.- Marco normativo específico de Prevención de Riscos Laborais. A Lei 31/1995 de 8 de novembro, de Prevención de Riscos Laborais: ámbito de aplicación. Dereitos e obrigas. Órganos de representación en materia preventiva: Delegados de Prevención e Comité de Seguridade e Saúde. PARTE ESPECÍFICA: TEMA 1.- Contratos do sector público. Disposicións xerais sobre a contratación do sector público: racionalidade e consistencia, liberdade de pactos e contido mínimo do contrato, perfección e forma do contrato. Normas específicas de contratación pública e competencia en materia de contratación nas entidades locais. As partes nos contratos do sector público. Órganos de contratación. O Perfil de Contratante. Capacidade e solvencia do empresario. Sucesión na persoa do contratista. TEMA 2.- Contratos do sector público. Obxecto, orzamento base de licitación, valor estimado, prezo do contrato e a súa revisión. Garantías exixibles na contratación do sector público. Preparación dos contratos das Administracións públicas: expediente de contratación, elaboración e contidos dos pregos de cláusulas administrativas e de prescricións técnicas. TEMA 3.- Adxudicación dos contratos das Administracións Públicas: normas xerais e procedementos de adxudicación. TEMA 4.- O contrato de obras: definición, actuacións preparatorias, execución, modificación, cumprimento e resolución do contrato de obras. TEMA 5.- O contrato de servizos: definición, disposicións xerais, execución e resolución dos contratos de servizos. Subsanación de erros, indemnizacións e responsabilidades no contrato de elaboración de proxectos de obras. TEMA 6.- O contrato de concesión de servizos: definición; delimitación do contrato de concesión de servizos, actuacións preparatorias do contrato de concesión de servizos, execución do contrato de concesión de servizos, modificación do contrato de concesión de servizos; cumprimento e efectos do contrato de concesión de servizos, resolución do contrato de concesión de servizos. TEMA 7.- Plan Xeral de Ordenación Urbana da Coruña. Liñas xerais e desenvolvemento da Mobilidade e o Transporte. TEMA 8.- Estrutura xeral do Concello da Coruña, rueiro e barrios. TEMA 9.- Ordenanza municipal de circulación. TEMA 10.- Ordenanza municipal do servizo público da ORA TEMA 11.- Ordenanza municipal de transportes. TEMA 12.- Ordenanza municipal reguladora da expedición de licenzas de reservas de espazo, de entrada e saída de vehículos. TEMA 13.- Ordenanza reguladora da instalación de terrazas en espazos de uso público. TEMA 14.- Real Decreto Lexislativo 6/2015, do 30 de outubro, polo que se aproba o texto refundido da Lei sobre tráfico, circulación de vehículos de motor e seguridade viaria. Normas de comportamento na circulación: normas xerais. TEMA 15.- Real Decreto Lexislativo 6/2015, do 30 de outubro, polo que se aproba o texto refundido da Lei sobre tráfico, circulación de vehículos de motor e seguridade viaria. Circulación de vehículos: lugar na vía, velocidade, preferencia de paso, parada e estacionamento. Sinalización. TEMA 16.- Guía Desenvolvemento e implementación de plans de mobilidade urbana sustentable (2014) elaborada pola Comisión Europea. TEMA 17.- Plan de Mobilidade Urbana Sustentable de 2014 da Coruña. TEMA 18.- Libro Verde da Comisión Europea, do 25 de setembro de 2007 – «Cara a unha nova cultura da mobilidade urbana ». TEMA 19.- O transporte urbano e metropolitano en España, abril de 2016, Ministerio de Fomento. Libro verde de Medio Ambiente Urbano. TEMA 20.- O transporte urbano e metropolitano en España, abril de 2016, Ministerio de Fomento. A estratexia española de mobilidade sustentable e os gobernos locais (FEMP). TEMA 21.- Lei 4/2013, do 30 de maio, de transporte público de persoas en vehículos de turismo de Galicia. TEMA 22.- Plan Director de mobilidade alternativa de Galicia (PDMAG) TEMA 23.- PROBICI. Guía da Mobilidade ciclista. Métodos e Técnicas para o fomento da bicicleta en áreas urbanas. TEMA 24.- Manual de aparcadoiros de bicicletas, IDAE. TEMA 25.- Guía metodolóxica para a implantación de sistemas de bicicletas públicas en España, IDAE. TEMA 26.- Estratexia estatal pola bicicleta (Ministerio de Transportes, Mobilidade e Axenda Urbana, xuño 2021). Xustificación e desenvolvemento da estratexia. Gobernanza, xestión e financiación da estratexia. TEMA 27.- Estratexia estatal pola bicicleta (Ministerio de Transportes, Mobilidade e Axenda Urbana, xuño 2021). Áreas temáticas e bloques de accións. TEMA 28.- Enxeñería de tráfico. Capacidade. Condicións da vía. Condicións do tráfico. Condicións de control. Valor empírico utilizado. Tempo efectivo de verde. TEMA 29.- Enxeñería de Tráfico. Conxestión. Niveis de servizo. Demora. Estudos de tempo de percorrido. TEMA 30.- Regulación semafórica. Obxecto da regulación semafórica. Ordenación e regulación do tráfico urbano. Itinerarios e interseccións. TEMA 31.- Regulación semafórica. Canalizacións na rede semafórica. Localización dos semáforos na vía pública. Tipos de semáforos. TEMA 32.- Regulación semafórica. Movementos, Grupos semafóricos, fases e tempos. TEMA 33.- Regulación semafórica. Ciclo semafórico. Criterios de seguridade en programación. Diagramas. Elementos que o compoñen. TEMA 34.- Centralización semafórica. Implementación. Finalidade. Elementos físicos e lóxicos que conforman a centralización. TEMA 35.- Centralización semafórica. Plans de tráfico. Obtención e tratamento de datos. TEMA 36.- Estudos de tráfico: puntos de medida. Calibrado. Explotación de datos. Aforamentos. TEMA 37.- Orde TMA/851/2021, do 23 de xullo, polo que se desenvolve o documento técnico de condicións básicas de accesibilidade e non discriminación para o acceso e a utilización dos espazos públicos urbanizados. Espazos públicos urbanizados e zonas de uso peonil. Itinerarios peonís. Elementos de urbanización. TEMA 38.- Orde TMA/851/2021, do 23 de xullo, polo que se desenvolve o documento técnico de condicións básicas de accesibilidade e non discriminación para o acceso e a utilización dos espazos públicos urbanizados. Cruces entre itinerarios peonís e vehiculares. Elementos vinculados ao transporte. TEMA 39.- Orde TMA/851/2021, do 23 de xullo, polo que se desenvolve o documento técnico de condicións básicas de accesibilidade e non discriminación para o acceso e a utilización dos espazos públicos urbanizados. Mobiliario urbano: condicións xerais, bancos e mesas de estancia, fontes de auga potable, papeleiras e contedores para depósito e recollida de residuos, bolardos, elementos de protección peonil, elementos de sinalización e iluminación, elementos vinculados a actividades comerciais. TEMA 40.- Orde TMA/851/2021, do 23 de xullo, polo que se desenvolve o documento técnico de condicións básicas de accesibilidade e non discriminación para o acceso e a utilización dos espazos públicos urbanizados. Obras e intervencións. Comunicación e sinalización. TEMA 41.- Estradas urbanas. Recomendacións para a súa formulación e proxecto (MOPT, 1992). Elementos do proxecto. TEMA 42.- Recomendacións sobre glorietas (MOPU, 1989). Principios xerais: definición, funcionamento dunha glorieta, factores que inflúen na seguridade de circulación, vantaxes e inconvenientes. Tipos de glorietas. TEMA 43.- Recomendacións sobre glorietas (MOPU, 1989). Implantación de glorietas. Características do trazado. TEMA 44.- Guía de nós viarios (Ministerio de Fomento, 2012). Definición de nó viario. Clasificación dos nós viarios. Criterios de deseño. Criterios para a elección do tipo de nó. TEMA 45.- Guía de nós viarios (Ministerio de Fomento, 2012). Morfoloxía dos nós viarios. TEMA 46.- Norma 8.2-IC. Marcas viarias. Obxecto. Cor. Grupos de clasificación. Significado e principais usos de cada un dos grupos de marcas viarias. TEMA 47.- Guía para o proxecto e execución de marcas viarias (Ministerio de Fomento, 2012). Caracterización das marcas viarias atendendo aos materiais e ás necesidades dos usuarios. Características e parámetros que definen en conxunto unha marca viaria. Prestacións das marcas viarias. Materiais para as marcas viarias: tipos, criterios de selección e requisitos. TEMA 48.- Norma 8.1-IC. Sinalización vertical. Obxecto e ámbito de aplicación. Principios básicos. Clasificación das estradas. Definicións. Características xerais. Estradas convencionais: características dos elementos, interseccións, glorietas, enlaces. TEMA 49.- Norma 8.3-IC. Sinalización de obras. Principios xerais da sinalización de obras. Ordenación da circulación en presenza de obras fixas. Limitación da velocidade. Peche de carrís á circulación e desviación a carrís provisionais. Elementos de sinalización, balizamento e defensa. TEMA 50.- Orde FOM 3053/2008. Instrución técnica sobre redutores de velocidade e bandas transversais TEMA 51.- Norma 6.1 IC Seccións de firme. TEMA 52.- Disposicións mínimas de seguridade e saúde nas obras de construción R. D. 1627/97: Disposicións específicas nas fases de proxecto e execución das obras. O coordinador. Estudio de seguridade e saúde: supostos de obrigatoriedade e contidos. Plans de seguridade e saúde. Principios xerais aplicables ao proxecto e á execución. TEMA 53.- Control de execución de obras. Control de calidade. Laboratorios de control de obras. A calidade na recepción. Normas en uso. TEMA 54.- Infraestrutura para a recarga de vehículos eléctricos: ITC BT52. Aplicación no ámbito municipal TEMA 55.- Real Decreto-lei 29/2021, do 21 de decembro, polo que se adoptan medidas urxentes no ámbito enerxético para o fomento da mobilidade eléctrica, o autoconsumo e o despregamento de enerxías renovables TEMA 56.- Redes de abastecemento de auga: Estrutura xeral das redes de abastecemento urbano. Elementos e características. Criterios de deseño e dimensionado. TEMA 57.- Redes de saneamento urbano: Tipoloxías, características e compoñentes. TEMA 58.- Tratamento e depuración de augas pluviais e residuais. TEMA 59.- Ordenanza de vertidos e do servicio municipal de saneamento do Concello da Coruña. TEMA 60.- Deseño e cálculo de redes de saneamento. TEMA 61.- Ordenanza municipal de gabias do Concello da Coruña TEMA 62.- Real Decreto 105/2008, do 1 de febreiro, polo que se regula a produción e xestión dos residuos de construción e demolición. TEMA 63.- Estratexia de Mobilidade Segura, Sostible e Conectada 2030. Compromisos internacionais. Políticas e estratexias nacionais. Principios básicos. Eixos da estratexia. TEMA 64.- Estratexia de Mobilidade Segura, Sostible e Conectada 2030. Axenda Urbana Española. Eixos 1, 2 e 3: Liñas de actuación e principais medidas propostas. TEMA 65.- Estratexia de Mobilidade Segura, Sostible e Conectada 2030. Axenda Urbana Española. Eixos 4, 5 e 6: Liñas de actuación e principais medidas propostas. TEMA 66.- Axenda Urbana Española (AUE). Vinculación coa Axenda 2030 e os Obxectivos de Desenvolvemento Sustentable. Instrumentos de intervención. Obxectivos estratéxicos da AUE. TEMA 67.- Axenda Urbana Española (AUE). Obxectivos estratéxicos 2 e 5: obxectivos específicos, liñas de actuación, datos descritivos, relación destes obxectivos estratéxicos cos ODS e as metas da Axenda 2030. TEMA 68.- Implementación da Axenda Urbana Española (AUE): Plans de Acción Local. Particularización para o caso da Coruña. Deseño metodolóxico da Axenda Urbana da Coruña 2030 (AUAC 2030). TEMA 69.- Lei 7/2021, do 20 de maio, de cambio climático e transición enerxética. Preámbulo. Obxecto e principios reitores. Mobilidade sen emisións e transporte. Medidas relacionadas coa contratación pública. TEMA 70.- Declaración institucional da Coruña por unha mobilidade máis sostible. Mesa da Mobilidade. TEMA 71.- Calmar o tráfico (Ministerio de Fomento, 2008). Fundamentos. TEMA 72.- Calmar o tráfico (Ministerio Fomento, 2008). Técnicas de calmado do tráfico. A Coruña, 28 de decembro do 2021 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada